
খাসিকৃত পশু দ্বারা কুরবানী করার হুকুম কী? 
প্রশ্নঃ 


আমরা জানি, ত্রুটিযুক্ত পশু কুরবানী করা যায় না। ছাগলকে তো 
অপারেশন করে খাসি করা হয়, যার ফলে ছাগলটি ক্রুটিযুক্ত হয়ে যায়। 
সুতরাং খাসিকৃত ছাগল কুরবানী করার হুকুম কী? 

প্রশ্নকারী- সাঈদ 


উত্তরঃ 

খাসি দ্বারা কুরবানী করা জায়েয। রাসূল সাল্লাল্লাহু আলাইহি ওয়াসাল্লাম 
নিজেও খাসিকৃত পশু দ্বারা কুরবানী করেছেন। হাদীসে এসেছে, 

'জাবির বিন আব্দুল্লাহ্‌ (রা) বলেন, রাসূল সাল্লাল্লাহু আলাইহি 
ওয়াসাল্লাম কুরবানীর দিন বড় বড় শিং বিশিষ্ট দুটি সাদা-কালো খাসিকৃত 
দুম্বা কুরবানী করেছেন।' -সুনানে আবু দাউদ: ২৭৯৫ 
আর খাসি করলে ছাগল ক্রটিযুক্ত হয়ে যায়, বিষয়টি এমন নয়; বরং 
খাসি করার দ্বারা গোশতের মান আরও বেড়ে যায়। পূর্বোক্ত হাদীসের 
ব্যাখ্যায় হাফেয ইবনে হাজার (রহ) (৮৫২ হি.) বলেন, 
sled ০৯905 ৩৪৪৯ E370 ১৯৮৮5 ml me ওক 7234 gles এও 

“খাত্তাবি (রহ) বলেন, উক্ত হাদীসটি দলীল যে, খাসিকৃত পশু 

কুরবানী করা জায়েষ। আহলে ইলমদের কেউ কেউ অবশ্য (একটি) অঙ্গ 

(অর্থাৎ অণ্ডকোষ) কমে যাওয়ার কারণে মাকরূহ বলেছেন। কিন্তু এটি 

আসলে কোনো ক্রটি নয়। কারণ, খাসি করলে গোশতের স্বাদ বাড়ে 

এবং গোশতের দুর্গন্ধ দূর হয়।” -ফাতহুল বারী: ১০/১০ 

আরও দেখুন বাদায়িউস সানায়ি: ৫/৮০, তাতারখানিয়া: ১৭/৪২৬ 

আবু মুহাম্মাদ আব্দুল্লাহ আলমাহদি (উফিয়া আনহু) 

রী ০৮-০১-১৪৪৪ হি. 

